Goudvis - Wikipedia
Die goudvis (Carassius auratus) is een van die eerste visse wat deur die mens mak gemaak is, en bly steeds een van die gewildste akwariumvisse. Goudvisse is deel van die karpfamilie (wat ook die koikarp en die krapkarp insluit).
Goudvisse kan tot 59 cm lank word en tot 4,5 kg weeg, al word die meeste goudvisse nie so lank of so swaar nie. In ideale toestande kan 'n goudvis ongeveer 20 jaar leef (die wêreldrekord is 49 jaar).
Gedurende die Tangdinastie in Sjina was dit gewild om karpvisse in skoudamme aan te hou en gevolglik het 'n mutasie ontstaan wat die visse 'n goue kleur gegee het. Mense het toe begin om die visse te teel en hulle in terracottapotte te plaas. In 1502 is goudvisse in Japan bekendgestel, waar nog subspesies geteel is. Goudvisse is in 1874 in die VSA bekendgestel en van toe af het hulle gewildheid gegroei.
Deur inteling oor die eeue het verskeie variasies ontstaan. Sekere goudvisspesies kan net in akwariums leef (soos die teleskoopoog), maar ander goudvisse (soos die komeet) is baie sterk en vinnig (soortgelyk aan die koikarp).
Verspreiding in Suid-Afrika[wysig | wysig bron]
Die vis kom wild voor in die Kaapse Vlakte-area, Breederivier naby Robertson, die Baakensrivier naby Port Elizabeth, Grahamstad, Apiesrivier in Pretoia, Umsinduzirivier in Pietermaritzburg en die Chinhoyi-grotte in Zimbabwe.
Die vis leef in stil plekke wat plantegroei bevat byvoorbeeld visdammetjies in tuine. Hulle is omnivore en vreet organiese afsaksels, detritus en ongewerweldes. Die wyfie lê eiers in plantegroei wat onderwater is.
* A Complete Guide to the Freshwater Fishes of Southern Africa. Paul Skelton. 2001. ISBN 978-1-86872-643-1
Ontsluit van "https://af.wikipedia.org/w/index.php?title=Goudvis&oldid=1467400"	Kategorieë: BeenvisseGedomestikeerde diereVersteekte kategorie: Pages using ISBN magic links	Navigasie-keuseskerm
AragonésالعربيةAzərbaycancaتۆرکجهБеларускаяБългарскиBrezhonegBosanskiCatalàMìng-dĕ̤ng-ngṳ̄CebuanoTsetsêhestâheseCymraegDanskDeutschΕλληνικάEnglishEsperantoEspañolEestiEuskaraفارسیSuomiFrançaisGaeilgeGàidhligGalegoગુજરાતીעבריתहिन्दीHrvatskiHornjoserbsceMagyarBahasa IndonesiaÍslenskaItaliano日本語ქართულიҚазақшаಕನ್ನಡ한국어LietuviųLatviešuമലയാളംКырык марыBahasa MelayuनेपालीNederlandsNorsk bokmålOccitanPicardPolskiPiemontèisپنجابیPortuguêsRomânăРусскийScotsSrpskohrvatski / српскохрватскиSimple EnglishSlovenčinaShqipСрпски / srpskiBasa SundaSvenskaதமிழ்తెలుగుТоҷикӣไทยTagalogTürkçeУкраїнськаTiếng ViệtWinarayייִדיש中文文言Bân-lâm-gú粵語	Wysig skakels	Die bladsy is laas op 9 Julie 2016 om 06:47 bygewerk.